கேள்வி: நர்த்தகி நடராஜ் பற்றி நீங்கள் என்ன அறிந்துள்ளீர்கள்?
பதில்: நர்த்தகி நடராஜ் (Narthaki Nataraj), தமிழ்நாட்டின் மதுரை மாநகரில், வண்டியூர் மாரியம்மன் தெப்பக்குளம் அருகே அமைந்த அனுப்பானடி பகுதியில், பெருமாள் பிள்ளை - சந்திராம்மாள் இணையரின் பத்து குழந்தைகளில், ஐந்தாம் குழந்தையாக நடராஜ் எனும் பெயரில் பிறந்தவர். சிறு வயதில் தன்னில் பெண்மை இருப்பதை உணர்ந்த நடராஜ், பெண்களின் உடைகளை அணியத்துவங்கினார். இதனால் நடராஜ் தன்னை ஒத்த திருநங்கைத் தோழியான சக்தியுடன் இணைந்து, பத்மினி, வைஜெயந்திமாலா போன்றோரின் திரைப்படங்களை பார்த்து, தாங்களே நடனப் பயிற்சிகளை மேற்கொண்டனர். +2 வரை பள்ளிக் கல்வியை முடித்த நடராஜ், தமிழ்ப் பல்கலைக்கழகம், தஞ்சாவூர் உதவி நடனப் பேரராசிரியராக பணி செய்தார். குருகுலம் பரதநாட்டியம் கற்றுத் தேறினர்.[https://www.bbc.com/tamil/india-54648023 நர்த்தகி நடராஜ்: தடைகளைத் தகர்த்த நாட்டிய கலைஞர் - சாதித்த கதை] தஞ்சை நால்வர் வழிவந்த கே. பி. கிட்டா பிள்ளையிடம் நேரடியாக நடனம் கற்றவர்களில் இவரும் ஒருவர். பின்னர் ''நர்த்தகி நடராஜ்'' எனும் பெயரில் இந்தியாவிலும், வெளிநாடுகளிலும் தமிழசைக் கலைஞர் என அறியப்பட்டார். இவர் தற்போது சென்னையில் வாழ்கிறார். கடந்த 30 ஆண்டுகளாகளுக்கும் மேலாக பரதநாட்டியத்திற்கு தமது வாழ்வை அர்ப்பணித்துள்ள இவரது திறமையைப் பாராட்டி, இந்திய அரசு 2019-இல் பத்மஸ்ரீ விருந்து வழங்கி பெருமைப்படுத்தியுள்ளது.[https://www.polimernews.com/view/48844-மாற்றுப்-பாலினத்தவர்-என்பதற்காக-விருது-வழங்கப்படவில்லை---நர்த்தகி-நடராஜ் மாற்றுப் பாலினத்தவர் என்பதற்காக விருது வழங்கப்படவில்லை - நர்த்தகி நடராஜ்]
கேள்வி: நர்த்தகி நடராஜ் - சிறப்புகள் என்பது என்ன?
பதில்: * தமிழ்நாட்டில் திருநங்கை என்ற பெயரை முதன் முதலில் பயன்படுத்தியவர். * கடவுச் சீட்டு பெற்ற முதல் திருநங்கை. * தமிழ்நாடு அரசின் பதினொன்றாம் வகுப்பு தமிழ் பாடநூலில் நர்த்தகி நடராஜ் வாழ்க்கை பாடமாக உள்ளது. * முதன் முதலில் மதிப்புறு முனைவர் பட்டம் மற்றும் கலைமாமணி விருது பெற்ற திருநங்கை. * பல வெளிநாட்டுப் பல்கலைகழகங்களில் வருகை தரு பேராரசிரியராக பணி செய்கிறார். * தமிழ்நாடு அரசின் திட்டக்குழு உறுப்பினர்களில் ஒருவராகவும் நியமிக்கப்பட்டுள்ளார்.[https://spc.tn.gov.in/aboutus.html தமிழ்நாடு அரசு இணையதளத்தில் மாநிலத் திட்டக்குழு பக்கம்]